jkorsvik/nowiki_second_scrape_merged huggingface dataset:
Sjablongtrykk

Sjablongtrykk produserer et bilde eller et mønster ved å påføre pigment på en overflate under et mellomobjekt med utformede hull i det som skaper mønsteret eller bildet ved å bare la pigmentet nå noen deler av overflaten. Sjablonen er både det resulterende bildet eller mønsteret og det mellomliggende objektet; konteksten som sjablongen brukes i gjør klart hvilken betydning som er ment. I praksis er (objekt) sjablongen vanligvis et tynt ark materiale, som papir, plast, tre eller metall, med bokstaver eller et design kuttet fra det, som brukes til å produsere bokstavene eller design på en underliggende overflate ved å påføre pigment gjennom de utskårne hullene i materialet.
Den viktigste fordelen med en sjablong er at den kan gjenbrukes for å gjentatte ganger og raskt produsere samme bokstaver eller design. Selv om aerosol- eller malesjablonger kan lages for engangsbruk, er de vanligvis laget med den hensikt å gjenbrukes. For å kunne gjenbrukes, må de forbli intakte etter at et design er produsert og sjablongen er fjernet fra arbeidsflaten. Med noen design gjøres dette ved å koble sjablongøyer (materialseksjoner som er inne i utskårne "hull" i sjablongen) til andre deler av sjablongen med broer (smale partier av materiale som ikke er kuttet ut).
Sjablongteknikk i billedkunst omtales også som pochoir. En beslektet teknikk (som har funnet anvendelighet i noen surrealistiske komposisjoner) er aerografi, der spraymaling gjøres rundt et tredimensjonalt objekt for å lage et negativt av objektet i stedet for et positivt av en sjablongdesign. Denne teknikken ble brukt i hulemalerier som dateres til 10 000 f.Kr., der menneskelige hender ble brukt til å male håndavtrykkskonturer blant malerier av dyr og andre gjenstander. Kunstneren sprayet pigment rundt hånden ved å bruke et hult bein, blåst med munnen for å lede en strøm av pigment.
Silketrykk bruker også en sjablongprosess, det samme gjør mimeografi. Mesterne som mimeograferte sider skrives ut fra kalles ofte "sjablonger". Sjablonger kan lages med ett eller flere fargelag ved bruk av forskjellige teknikker, med de fleste sjablonger designet for å brukes som solide farger. Under silketrykk og mimeografi brytes bildene for stensilering ned i fargelag. Flere lag med sjablonger brukes på samme overflate for å produsere flerfargede bilder.
Vesterålen Futsal

Vesterålen Futsal er en norsk futsalklubb fra Vesterålen i Nordland. Klubbens hjemmearena er Sortlandshallen på Sortland. Laget har en stamme med spillere fra Vesterålen. De rykket opp til Eliteserien i futsal for første gang før 2015/2016-sesongen. Vesterålen etablerte seg raskt som et topplag i Eliteserien, på sine første fire sesonger tok de to sølv og to bronser. 
Klubben har hatt flere spillere på det norske landslaget i futsal, blant dem Adrian Pedersen, Mathias Dahl Abelsen og Jonathan Barlow.


== Historie ==
I 2010 ble Patriotan Futsalklubb stiftet i Tromsø av Martin Myrlund og Tobias Nygård Vibe. Laget besto hovedsakelig av ungdommer fra Lødingen, og fra rundt om i Vesterålen. Mange av spillerne var bosatt i Tromsø, men flere pendlet også fra hjemplassen til Tromsø for å spille futsal. I 2010/11-sesongen deltok de i seriespill for første gang i den nordnorske avdelingen i 1. divisjon. Klubben ble etterhvert kjent som Lødingenpatriotan Futsalklubb, og etablerte seg som et topplag i sin 1. divisjonsavdeling. I 2013/14-sesongen tok Lødingenpatriotan seg til kvalifiseringsfinale om opprykk til Eliteserien. Der måtte de gi tapt på målstreken mot Nordpolen.I desember 2014 ble det kjent at Lødingenpatriotan slo seg sammen med Sortland ILs futsallag (FC Sortland), og skiftet navn til Vesterålen Futsal. Klubben ble flyttet organisatorisk fra Tromsø og "hjem" til sin egen region, og byttet fra Troms Fotballkrets til Hålogaland Fotballkrets. Målet var å rykke opp til Eliteserien. Vesterålen hadde få problemer i sin 1. divisjonsavdeling og tok seg videre til playoff til Eliteserien i Skien. Etter å ha slått Lillehammer, Klemetsrud og OSI var opprykket sikret og Vesterålen var klar for Eliteserien 2015/16.I sin første sesong i Eliteserien var Vesterålen med i toppen og tok til slutt bronseplassen. Året etter fulgte de opp med å ta sølv, før de tok enda en bronse og enda et sølv i de to neste sesongene. Siden opprykket har laget vært stabilt med i toppen av Eliteserien.     
2021/22-sesongen ble et drama til siste spark på ballen. Før siste serierunde var Vesterålen ett av fire lag som kunne ta seriegull, kun to poeng skilte de fire lagene i toppen av tabellen. Vesterålen var det eneste laget som hadde alt i egne hender, og ville bli seriemester med seier i siste kamp mot Hulløy. Det ble en svært dramatisk avslutning, Vesterålen hadde ledelsen før Hulløy utlignet med knappe fire minutter igjen å spille. På dette tidspunktet var Sjarmtrollan allerede ferdigspilt i sin kamp mot KFUM og hadde vunnet komfortabelt, dermed måtte Vesterålen ha mål for å bli seriemester. To minutter før slutt avgjorde Vebjørn Grunnvoll og satte inn målet som sikret Vesterålen sitt første seriegull noensinne.


== Meritter ==


=== Eliteserien ===
Seriegull (1): 2021/22Seriesølv (2): 2016/17, 2018/19Seriebronse (2): 2015/16, 2017/18


== Tidligere sesonger ==


== Referanser ==
Seterfossen kraftverk

Seterfossen kraftverk er et vannkraftverk i Flåttådalen i Namsskogan kommune i Trøndelag.
Det er et elvekraftverk som utnytter et fall på 62 meter i Flåttådalelva.
Installert effekt er 3,8 MW fra to francisturbiner. Årsproduksjon er 10 GWh.
Anders Kiær er deleier i Seterfossen Kraftverk AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
EM i bridge for nasjonslag 1933

Europamesterskapet i bridge for nasjonslag i 1933 var det andre i rekken og ble spilt i London i England hvor Østerrike vant foran Nederland.


== Referanser ==
EM i bridge for nasjonslag 1934

Europamesterskapet i bridge for nasjonslag i 1934 var det tredje i rekken og ble spilt i Wien i Østerrike hvor Ungarn vant foran Nederland.


== Referanser ==
John Walter Yanta

John Walter Yanta (født 2. oktober 1931 i Runge i Texas i USA, død 6. august 2022 i San Antonio) var katolsk biskop av Amarillo.


== Liv og virke ==


=== Prest ===
John Walter Yanta ble presteviet 17. mars 1956 for erkebispedømmmet San Antonio, av erkebiskop Robert Emmet Lucey. I 1957 ble han kapellan ved St. Ann’s Church i San Antonio.I denne perioden bad  Yanta ofte foran en Planned Parenthood-klinikk i San Antonio for barna og dem som var involvert i de provoserte aborter som ble utført der. Ved en anledening ble han arrestert for fredsforstyrrelse. I 1981 grunnla han sammen med fader Larry Steubben Catholic Television of San Antonio (CTSA).


=== Biskop ===
Pave Johannes Paul II utnevnte ham 27. oktober 1994 til hjelpebiskop i San Antonio og titulærbiskop av Naratcata. Erkebiskopen av San Antonio, Patrick Fernández Flores, bispeviet ham den  30. desember samme år; medkonsekrantene var biskop Alfons Nossol, av Opole i Polen, og Charles Victor Grahmann, biskop av Dallas. 
Den 21. januar 1997 ble han utnevnt til biskop av Amarillo, og den 17. mars samme år ble han innført i embedet. Den 3. januar 2008 ble hans aldersbetingede avskjedssølknad innvilget av pave Benedikt XVI.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Kardinal Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1773
Pave Pius VIII (1761-1830) *1800
Pave Pius IX (1792-1878) *1827
Kardinal Alessandro Franchi (1819-1878) *1856
Kardinal Giovanni Simeoni (1816-1892) *1875
Kardinal Antonio Agliardi (1832-1915) *1884
Kardinal Basilio Pompilj (1858-1931) *1913
Kardinal Adeodato Giovanni Piazza (1884-1957) *1930
Kardinal Luigi Raimondi (1912-1975) *1954
Erkebiskop Patrick Fernández Flores (1912-1975) *1954
Biskop John Walter Yanta (1931-2022) *1994


== Referanser ==
Flukt (dokumentarfilm)

Flukt (dansk: Flugt) er en dansk animert dokumentarfilm fra 2021, regissert av Jonas Poher Rasmussen.


== Handling ==
Amin er en velutdannet og suksessfull mann, som på overflaten ser ut til å leve et liv hvor alt er perfekt. Men Amin har aldri fortalt til noen historien om hvordan han flyktet fra Afghanistan til Danmarks som liten. Heller ikke til kjæresten, som han skal gifte seg med. Hvis Amin skal kunne leve sitt liv fullt og helt, må han ta et oppgjør med den hemmelighet han som barn fikk beskjed på aldri å avsløre. 


== Priser (utvalg) ==
Filmen har mottatt en rekke priser. I 2021 fikk den Nordisk råds filmpris, i 2022 Bodilprisen for beste dokumentar/kortfilm, Guldbagge-prisen for beste utenlandske film og Robertprisen for årets dokumentarfilm. Den ble også kåret til beste dokumentar ved Sundance filmfestival og Göteborg filmfestival og ble ble nominert til tre priser foran Den 94. Oscar-utdelingen og to priser foran BAFTA-utdelingen i 2022. I Norge ble den nominert til Amandaprisen 2022 i klassen beste utenlandske kinofilm.


== Referanser ==


== Eksterne lenker ==
(en) Flukt på Internet Movie Database 
(sv) Flukt i Svensk Filmdatabas 
(da) Flukt i Danmark Nationale Filminstitut 
(fr) Flukt på Allociné 
(en) Flukt på Rotten Tomatoes 
(en) Flukt på Metacritic
Sultan Al-Brake

Sultan Hussain Al-Brake (født 7. april 1996) er en qatarsk fotballspiller som spiller for Al-Duhail SC.


== Referanser ==


== Eksterne lenker ==
(en) Sultan Al-Brake – UEFA 
(en) Sultan Al-Brake – Transfermarkt 
(en) Sultan Al-Brake – Soccerway 
(en) Sultan Al-Brake – FBref
Hugh Aloysius Donohoe

Hugh Aloysius Donohoe (født 28. juni 1905 i San Francisco i California i USA, død 26. oktober 1987) var en amerikansk katolsk prelat og biskop, først av Stockton og så av Fresno, begge i California.


== Liv og virke ==


=== Prest ===
Hugh Aloysius Donohoe studerte ved Saint Patrick's Seminary i Menlo Park i California. Etter sin prestevielse den 14. juni 1930 for erkebispedømmet San Francisco tok doktorgrad i filosofi fra Catholic University of America i Washington, D.C. Deretter returnerte Donohoe til Saint Patrick's Seminary og underviste i etikk der.
Dsmtidig var han redaktør for The Monitor (1942-7). Han ble kjent som en prominent katolsk aktivist for arbeiderbevegelsen.


=== Biskop ===


==== Hjelpebiskop i San Francisco ====
Pave Pius XII utnevnte ham den 2. august 1947 til titulærbiskop av Taium og hjelpebiskop i San Francisco. Erkebiskopen av San Francisco, John Joseph Mitty, bispeviet ham den  7. oktober samme år; medkonsekratorer var biskopen av Honolulu, James Joseph Sweeney, og hjelpebiskop Thomas Arthur Connolly i San Francisco.


==== Første biskop av Stockton ====
Den 27. januar 1962 utnevnte pave Johannes XXIII ham som den første biskopen av det nystiftede bispedømmet Stockton. Han ble innsatt i embedet den 24. april samme år.
Biskop Hugh Aloysius Donohoe deltok på alle fire sesjoner i Andre Vatikankonsil. Hans oppgave i Stockton ble ikke bare å fremme utviklingen av det nye bispedømmet, men også å implementere konsilets visjoner.


==== Biskop av Fresno ====
Den 22. august 1969 ble han utnevnt av pave Paul VI utnevnt til biskop av Fresno. Den 1. juli 1980 innvilget pave Johannes Paul II hans aldersbetingede avskjedssøknad.
Biskop Donohoe døde 26. oktober 1987 og ble gravlagt på Saint Peter's Cemetery i Fresno.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Gasparo Carpegna (1625-1714) *1670
Kardinal Fabrizio Paolucci (1651-1726) *1685
Kardinal Francesco Barberini den yngre (1662-1738) *1721
Kardinal Annibale Albani (1682-1751) *1730
Kardinal Federico Marcello Lante Montefeltro Della Rovere (1695-1773) *1732
Biskop Charles Walmesley (1722-1797) *1756
Erkebiskop John Carroll (1735-1815) *1790
Biskop Jean-Louis Anne Madelain Lefebvre de Cheverus (1768-1836) *1810
Erkebiskop Ambrose Maréchal (1768-1828) *1817
Biskop John Dubois (1764-1842) *1826
Biskop John Joseph Hughes (1797-1864) *1838
Erkebiskop John McCloskey (1810-1885) *1844
Erkebiskop Michael Augustine Corrigan (1839-1907) *1873
Erkebiskop John Murphy Farley (1842-1918) *1895
Kardinal Patrick Joseph Hayes (1867-1938) *1914
Biskop Hugh Aloysius Donohoe (1905-1987) *1997


== Referanser ==
Salem Al-Hajri

Salem Ali Salem Al-Hajri (født 10. april 1996) er en qatarsk fotballspiller som spiller for Al-Sadd SC.


== Landslaget ==
Han ble tatt ut i Qatars tropp til VM i fotball 2022 i Qatar.


== Referanser ==


== Eksterne lenker ==
(en) Salem Al-Hajri – UEFA 
(en) Salem Al-Hajri – Transfermarkt 
(en) Salem Al-Hajri – national-football-teams.com 
(en) Salem Al-Hajri – WorldFootball.net 
(en) Salem Al-Hajri – FootballDatabase.eu 
(en) Salem Al-Hajri – Soccerway 
(en) Salem Al-Hajri – FBref
Sadyattes

Sadyattes (gresk: Σαδυάττης) var konge i oldtidsriket Lydia i Anatolia (i dagens Tyrkia fra 637 f.Kr. til 635 f.Kr. Han tilhørte Mermnade-dynastiet og var sønn av kong Ardys og sønnesønn av dynastiets grunnlegger, kong Gyges. Han benevnes noen ganger som Sadyattes II ettersom Gyges’ forgjenger i noen kilder kalles kong Kandaules og i andre kilder kong Sadyattes (I). Navnet Sadyattes er utledet fra ordene sâdu og atta som i luvisk språk kan bety «sterke far».


== Regjeringstiden ==

Sadyattes kom til makten i en kritisk periode for Lydia på grunn av invasjon av kimmerierne, et nomadisk rytterfolk som opprinnelig kom fra Den pontisk-kaspiske steppe nord for Svartehavet, men som hadde migrert sørover mot Anatolia. Kimmerierne hadde angrepet Lydia og blitt slått tilbake av Sadyattes’ bestefar Gyges. I 644 f.Kr. angrep de Lydia for tredje gang under ledelse av sin konge Tugdamme og slo de lydiske styrkene. Kong Gyges ble drept under dette angrepet, og kimmerierne beleiret hovedstaden Sardis. Gyges ble etterfulgt av sin sønn Ardys, Sadyattes’ far. Kimmerierne dro videre etter seieren og bosatte seg ved Assyrias nordvestre grense.
I 637 f.Kr., i Ardys’ syvende regjeringsår, ble Lydia angrepet av et trakisk stammefolk kalt treriere som var alliert med kimmerierne og som beleiret Sardis under sin konge Kobos. Den romerske historiker og geograf Strabo nevner dette. Sannsynligvis ble kong Ardys drept under dette angrepet, og Sadyattes kom på tronen.


== Ettermæle ==
Sadyattes’ regjeringstid ble enda kortere enn hans fars. Han døde sannsynligvis i 645 f.Kr. etter bare to år som konge. Det er lite vi vet om hans korte regjeringstid bortsett fra at han startet en krig mot den joniske greske havnebyen Miletos. Han ble etterfulgt av sin sønn Alyattes II som lyktes med å gjøre Lydia til et mektig rike i regionen, ikke minst på grunn av rike gull- og sølvforekomster som ga kongehuset enorme inntekter og som la grunnlaget for at Sadyattes sønnesønn, den senere kong Kroisos (også kjent som Krøsus) sannsynligvis var sin tids rikeste hersker. Lydia, under kong Gyges, var også sannsynligvis de første til å utgi standardiserte gullmynter.
Lydia ble under Kroisos inntatt av Kyros den store og innlemmet i det hurtig voksende Perserriket rundt 547 f.Kr.


== Referanser ==


== Kilder ==
Herodot (1960). Herodots Historie. Oversatt av Henning Mørland. Oslo: Aschehoug. 
Anthony Spalinger. «The Date of the Death of Gyges and Its Historical Implications». 
Alexander Dale (2015). «WALWET and KUKALIM: Lydian coin legends, dynastic succession, and the chronology of Mermnad kings». Kadmos. 54. doi:10.1515/kadmos-2015-0008.
Tameem Al-Muhaza

Tameem Mohammed Eisa Al-Muhaza (født 21. juli 1996) er en qatarsk fotballspiller som spiller for Al-Khor SC.


== Referanser ==


== Eksterne lenker ==
(en) Tameem Al-Muhaza – UEFA 
(en) Tameem Al-Muhaza – Transfermarkt 
(en) Tameem Al-Muhaza – Soccerway 
(en) Tameem Al-Muhaza – FBref
Hashim Ali

Hashim Ali Abdullatif (født 17. august 2000) er en qatarsk fotballspiller som spiller for Al-Sadd SC.


== Referanser ==


== Eksterne lenker ==
(en) Hashim Ali – Transfermarkt 
(en) Hashim Ali – Soccerway
Abdullah Marafee

Abdullah Marafee (født 13. april 1992) er en qatarsk fotballspiller som spiller for Al-Arabi SC (Qatar).


== Referanser ==


== Eksterne lenker ==
(en) Abdullah Marafee – Transfermarkt 
(en) Abdullah Marafee – Soccerway 
(en) Abdullah Marafee – FBref
Eren Yeager

Eren Yeager (エレンイェーガー, Eren I-ega), også kalt Eren Jaeger, er en fiktiv person fra den japanske manga- og anime-serien Attack on Titan. Han er seriens hovedkarakter og protagonist. Eren er sønn av doktoren Grisha Yeager, og Carla Yeager. Han er 15 år når serien starter, men når man møter han igjen etter tidshoppet er han 19.


== Handling ==
Eren Yeager blir introdusert som en 10-åring bosatt i byen Shiganshina, som drømmer om å bli medlem av «Survey Corps» i håp om å utforske resten av verden utenfor murene. Ett år før hendelsene i historien, reiser Eren sammen med faren sin Grisha for å møte foreldrene hennes. Eren redder Mikasa Ackerman fra en gruppe kidnappere, noe som fører til utviklingen av hans ideologi i ung alder. Når en gruppe titaner invaderer Shiganshina, blir Eren tvunget til å se moren sin bli slukt av en Titaner. Han lover dermed å drepe hver titan som hevn. Eren verver seg deretter til militæret. Under sitt første oppdrag på Trost ofrer Eren seg for å redde vennen Armin Arlert fra å bli svelget av en skjeggete Titan. Eren klarer å forvandle seg til en Titan selv, og beviser at hans nyvunne styrke er verdig til å kjempe for menneskeheten.
Eren får en plass i Special Operations Squad, en gren av «Survey Corps» under ledelse av kaptein Levi. Eren blir også jaktet på av en kvinnelig titan, men blir reddet av Levi og Mikasa i tide. Titanen blir senere avslørt for å være den tidligere klasse-kameraten hans Annie Leonhart, som blir beseiret av Eren. Etter å ha blitt jaget av flere av Annies allierte, vekker Eren en makt kjent som "Founding Titan" som han ubevisst bruker for å lede en gruppe Titaner til å angripe dem. Kort tid senere blir Eren sendt, sammen med vennene sine, til en isolert landsby - samtidig som forberedelser blir gjort for å starte en kampanje for å gjenerobre Wall Maria. Eren blir deretter tatt til fange av Rod Reiss, som avslører at «Founding Titan» opprinnelig var i familien hans i årevis - helt siden deres forfar Karl Fritz. Men at denne senere ble stjålet av Grisha, og Grisha blir avslørt for å være ansvarlig for at Eren utviklet seg til en Titan.
Erens klasse-kamerat Krista Lenz, som faktisk er Rods barn Historia, nekter å hjelpe faren - og frigjør Eren. Eren og flere andre medlemmer av «Survey Corps» reiser deretter til Shiganshina for å gjenvinne Wall Maria og beseire en hær av Titaner ledet av Zeke, Beast Titan, og hans underordnede Bertolt og Reiner. Eren og vennene hans sikrer Shiganshina, og lærer mer om Grishas fortid når de går ned i Yeager-familiens kjeller: Zeke blir avslørt for å være Erens halv-bror og Grishas første-fødte sønn. Det blir også avslørt at Zeke har sin opprinnelse i en annen nasjon, som heter Marley. De lærer at menneskeheten eksisterer utenfor murene og at deres egentlige fiende er Marley. De får også høre om en annen rase kalt Eldians (nærmere bestemt "Subjects of Ymir") som er etterkommere etter den originale titan-skifteren Ymir Fritz.
Ahmed Fatehi

Ahmed Fatehi Abdoun (født 25. januar 1993) er en qatarsk fotballspiller som spiller for Al-Arabi SC (Qatar).


== Referanser ==


== Eksterne lenker ==
(en) Ahmed Fatehi – UEFA 
(en) Ahmed Fatehi – Transfermarkt 
(en) Ahmed Fatehi – national-football-teams.com 
(en) Ahmed Fatehi – Soccerway
Moayad Hassan

Moayad Hassan Fedaily (født 28. januar 1992) er en qatarsk fotballspiller som spiller for Al-Gharafa SC.


== Referanser ==


== Eksterne lenker ==
(en) Moayad Hassan – UEFA 
(en) Moayad Hassan – Transfermarkt 
(en) Moayad Hassan – national-football-teams.com 
(en) Moayad Hassan – Soccerway 
(en) Moayad Hassan – FBref
Skåraura naturreservat

Skåraura naturreservat er et bratt område med hasselkratt sør for Skåradalen på østsiden av Syvdefjorden i Vanylven kommune i Møre og Romsdal. Reservatet strekker seg fra kraftlinja langs fylkesvei 652 opp mot Vardegga nær 400 meter over havet.Skogen er velutviklet, og huser flere kravfulle arter som er viktige for det biologiske mangfoldet.Det er ikke tillatt å endre naturmiljøet. Dyr og planter er vernet, og motorisert ferdsel er forbudt. Bålbrenning er heller ikke tillatt.


== Referanser ==
Yusuf Abdurisag

Yusuf Abdurisag (født 6. august 1999) er en qatarsk fotballspiller som spiller for Al-Sadd SC.


== Referanser ==


== Eksterne lenker ==
(en) Yusuf Abdurisag – UEFA 
(en) Yusuf Abdurisag – Transfermarkt 
(en) Yusuf Abdurisag – WorldFootball.net 
(en) Yusuf Abdurisag – Soccerway 
(en) Yusuf Abdurisag – FBref
Abdulrasheed Umaru

Abdulrasheed Umaru Ibrahim (født 12. august 1999) er en qatarsk fotballspiller som spiller for Al Ahli SC (Doha).


== Referanser ==


== Eksterne lenker ==
(en) Abdulrasheed Umaru – Transfermarkt 
(en) Abdulrasheed Umaru – Soccerway
Alex Schlopy

Alex Schlopy (født 25. juli 1992 i Park City i Utah) er en amerikansk profesjonell freestylekjører, som vant X Games-gull i «big air» under Vinter-X Games Aspen 2011 og VM-gull i «slopestyle» uken etter under Freestyle-VM 2011 i Deer Valley.


== Referanser ==


== Eksterne lenker ==
(en) Alex Schlopy – X Games 
(en) Alex Schlopy – FIS (freestyle)
Casey Puckett

Paul Casey Puckett (født 22. september 1972) er en amerikansk tidligere alpinist, senere freestylekjører som konkurrerte i skicross.
Som alpinist deltok Puckett i fire olympiske vinterleker fra 1992 til 2002.Han representerte USA under Vinter-OL 2010 i Vancouver, der han ble utslått i åttendedelsfinalen av skicross-konkurransen.


== Referanser ==


== Eksterne lenker ==
(en) Casey Puckett – Olympics.com 
(en) Casey Puckett – Olympic.org 
(en) Casey Puckett – Olympedia 
(en) Casey Puckett – Sports-Reference (OL-resultater – arkivert) 
(en) Casey Puckett – FIS (alpint) 
(en) Casey Puckett – FIS (freestyle)
Callan Chythlook-Sifsof

Callan Chythlook-Sifsof (født 14. februar 1989) er en amerikansk snøbrettkjører som konkurrerer i snowboardcross. Hun representerte USA under Vinter-OL 2010 i Vancouver, der hun ble utslått i kvalifiseringen av snowboardcross-konkurransen.
Hun tok X Games-sølv under Vinter-X Games Aspen 2011.


== Referanser ==


== Eksterne lenker ==
(en) Callan Chythlook-Sifsof – Olympics.com 
(en) Callan Chythlook-Sifsof – Olympedia 
(en) Callan Chythlook-Sifsof – Sports-Reference (OL-resultater – arkivert) 
(en) Callan Chythlook-Sifsof – USAs olympiske komité 
(en) Callan Chythlook-Sifsof – X Games 
(en) Callan Chythlook-Sifsof – FIS (snøbrett)
Niels Windfeldt

Niels Windfeldt (født 1735 i Jylland, død 23. juni 1810) var en danskfødt prest som var sogneprest i Kviteseid fra 1773 til 1810 og prost i Øvre Telemark prosti. Han var også sentral i utbyggingen av skolevesenet i Øvre Telemark.
Etter fullførte teologistudier i København kom han til Kviteseid som personellkapellan i 1767, og var sogneprest i Kviteseid fra 1773 til sin død i 1810.Legen Nils Windfeldt Thoresen, født i Kviteseid, var oppkalt etter ham, men de var ikke i slekt. Det var tidligere vanlig å oppkalle barn etter prominente personer man ikke var i slekt med.


== Referanser ==